CELEX: 62019TN0007
Language: sk
Date: 2019-01-04 00:00:00
Title: Vec T-7/19: Žaloba podaná 4. januára 2019 – Scandlines Danmark a Scandlines Deutschland/Komisia

25.2.2019   
            
            
               SK
            
            
               Úradný vestník Európskej únie
            
            
               C 72/41
            
         
      Žaloba podaná 4. januára 2019 – Scandlines Danmark a Scandlines Deutschland/Komisia
      (Vec T-7/19)
      (2019/C 72/53)
      Jazyk konania: angličtina
      
         Účastníci konania
      
      
         Žalobkyne: Scandlines Danmark ApS (Kodaň, Dánsko) a Scandlines Deutschland GmbH (Hamburg, Nemecko) (v zastúpení: L. Sandberg-Mørch, advokát)
      
         Žalovaná: Európska komisia
      
         Návrhy
      
      Žalobkyne navrhujú, aby Všeobecný súd:
      
                  —
               
               
                  zrušil napadnuté rozhodnutie K(2018) 6268 final z 28. septembra 2018 o štátnej pomoci SA.51981 (2018/FC),
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyne uvádzajú sedem žalobných dôvodov.
      
                  1.
               
               
                  Prvý žalobný dôvod je založený na tvrdení, že Komisia vychádzala z nesprávneho právneho posúdenia, keď sa domnievala, že štátne záruky poskytnuté spoločnosti A/S Femern Landanlæg boli schválené rozhodnutím o výstavbe a nepredstavujú štátnu pomoc.
               
            
                  2.
               
               
                  Druhý žalobný dôvod je založený na tvrdení, že Komisia vychádzala z nesprávneho právneho posúdenia, keď sa domnievala, že pomoc vo forme peňažného vkladu vo výške 10 miliónov DKK (nad rámec 500 miliónov DKK schválených rozhodnutím o plánovaní) je zlučiteľná s vnútorným trhom.
               
            
                  3.
               
               
                  Tretí žalobný dôvod je založený na tvrdení, že Komisia vychádzala z nesprávneho právneho posúdenia, keď sa domnievala, že štátne pôžičky pre spoločnosti Femern A/S a A/S Femern Landanlæg boli schválené rozhodnutím o výstavbe, pričom štátne pôžičky poskytnuté spoločnosti A/S Femern Landanlæg nepredstavujú pomoc a štátne pôžičky poskytnuté spoločnosti Femern A/S sú zlučiteľné s vnútorným trhom.
               
            
                  4.
               
               
                  Štvrtý žalobný dôvod je založený na tvrdení, že Komisia vychádzala z nesprávneho právneho posúdenia, keď sa domnievala, že štátne pôžičky poskytnuté nad rámec sumy 1 445 miliónov DKK boli povolené rozhodnutím o plánovaní a že predstavujú štátnu pomoc, ktorá je zlučiteľná s vnútorným trhom ,
               
            
                  5.
               
               
                  Piaty žalobný dôvod je založený na tvrdení, že Komisia vychádzala z nesprávneho právneho posúdenia, keď sa domnievala, že daňové výhody nepredstavujú štátnu pomoc.
               
            
                  6.
               
               
                  Šiesty žalobný dôvod je založený na tvrdení, že Komisia porušila svoju povinnosť začať konanie vo veci formálneho zisťovania podľa článku 108 ods. 2 ZFEÚ.
               
            
                  7.
               
               
                  Siedmy žalobný dôvod je založený na tvrdení, že Komisia porušila svoju povinnosť odôvodnenia upravenú v článku 296 ZFEÚ.